section_heading: 1908.: Formaliziranje tajnog društva ustrojenog po uzoru na talijanske Karbonare
paragraph_text: thumb|right|250px|Ljuba S. Jovanović "Čupa" (1877. – 1913.), pravnik, novinar, prokušani četnik i ideolog Crne ruke Kao ideolog u tom četničkom krugu javlja se mladi pravnik i prokušani četnički borac Ljubomir S. Jovanović "Čupa", koji se tijekom studija u Bruxellesu susreće s idejama tajnih revolucionarnih društava tog doba. On u suradnji s Bogdanom Radenkovićem i Vojislavom Tankosićem piše pravila "Crne ruke", te uspostavlja osnove rada po uzoru na talijanske Karbonare i njemačka nacionalistička tajna društva. Grupa zavjerenika iz 1903. godine ustrojava tako svoje djelovanje u formi jednog tajnog društva.